उन्होंने कहा हम एनडीसीपी 2018 को आगे बढ़ाने के लिए राज्यों और संघ शासित प्रदेशों के बीच स्वस्थ प्रतिस्पर्धा को बढ़ावा देने के लिए भी कदम उठाएंगे। श्री सिन्हा ने एनडीसीपी 2018 पर समय पर सार्थक विचारविमर्श शुरू करने के लिए संगोष्ठी के आयोजकों और प्रतिभागियों को बधाई दी तथा राज्यों और केंद्र शासित प्रदेशों के प्रतिनिधियों से केंद्र सरकार द्वारा स्थापित की जा रही डिजिटल संचार की बुनियादी सुविधाओं से लाभ उठाने के लिए आग्रह किया ताकि वे ऐसी सेवाएं प्रदान कर सकें जिनसे भारत की जनता के जीवन में महत्वपूर्ण बदलाव लाया जा सकें।